Gert Fröbe

Karl Gerhart Fröbe (25. veebruar 1913 – 5. september 1988), esinejanimega Gert Fröbe, oli Saksamaa näitleja. 

Tema tuntuimad filmirollid olid Auric Goldfger James Bondi filmis "Kuldsõrm", Peachum filmis "The Threepenny Opera", parun Bomburst filmis "Chitty Chitty Bang Bang" ja Hotzenplotz filmis "Der Räuber Hotzenplotz".

Elu 
Gert Fröbe sündis Oberplanitzis, mis nüüd on osa Zwickaust. Enne teist maailmasõda kuulus Fröbe Natsionaalsotsialistlikku Saksa Töölisparteisse. Ta oli algul kutseline viiuldaja, kuid loobus sellest kabaree ja teatri kasuks.

Ta liitus natsiparteiga 16-aastaselt 1929. aastal, kuid lahkus sealt 1937. aastal. Sellele vaatamata aitas ta kahel Saksa juudil end Gestapo eest varjata. Film "Kuldsõrm" oli alguses Fröbe natsimineviku pärast Iisraelis keelatud, kuni Mario Blumenau, juut, keda ta koos tolle emaga varjanud oli, Viinis Iisreali saatkonna poole pöördus.

Fröbe sai tuntuks ühes esimestest filmidest, mis pärast teist maailmasõda Saksamaal valmis: ta mängis 1948. aasta filmis "Berliner Ballade" Otto Normalverbraucherit (sõna-sõnalt 'Otto Tavatarbija'), kellest sai saksakeelne ekvivalent ingliskeelsele Average Joe'le. Tema tuntuim roll oli Auric Goldfinger, kurikael James Bondi filmis "Kuldsõrm".

Gert Fröbe suri Müncheni haiglas 5. septembril 1988 75-aastaselt südamerabandusse.

Viited

Välislingid 
 
 

Saksamaa näitlejad
Sündinud 1913
Surnud 1988